S-106/2016

Mál þetta, sem þingfest var og dómtekið fimmtudaginn 8. september sl., er höfðað með ákæru lögreglustjórans á Suðurlandi þann 29. júní sl., á hendur M-x-x K-x-x S-x-x , til heimilis að Brautarholti 16, Reykjavík, fyrir innbrot og þjónaði

„I.

með því að hafa, að kvöldi þriðjudagsins 26. nóvember 2013, á veitingastaðnum Seylon við Eyraveg 15 á Selfossi, stolið söfnunarbauk sem innihélt um kr. 500,- í reiðufé.

(033-2013-6407)

II.

með því að hafa, seinna sama kvöld, brotist inn í veitingastaðinn Seylon við Eyraveg 15 á Selfossi, með því að brjóta rúðu í útidyrahurð, og stolið þaðan sjóðsvél sem innihélt um kr. 4.000,- í reiðufé úr sjóðsvél verslunarinnar.

(033-2013-6407)

III.

með því að hafa, á tímabilinu frá kvöldi þriðjudagsins 26. nóvember 2013 til morguns miðvikudagsins 27. nóvember, brotist inn í verslun Alvörubúðarinnar að Eyravegi 23 á Selfossi, með því að brjóta rúðu og stolið þaðan um kr. 15.000,- í reiðufé úr sjóðsvél verslunarinnar.

(033-2013-6410)

IV.

með því að hafa, að kvöldi sunnudagsins 29. desember 2013, á veitingastaðnum 73 við Laugaveg 73 í Reykjavík, stolið krukku sem innihélt um kr. 13.000,- í reiðufé.

(007-2013-67790)

V.

með því að hafa, aðfaranótt laugardagsins 4. janúar 2014, brotist inn í verslun Erluís við Fákafen 9 í Reykjavík, með því að brjóta rúðu í útidyrahurð og stolið þaðan söfnunarbauk sem innihélt um kr. 20.000,- í reiðufé.

(007-2014-514)

VI.

með því að hafa, aðfaranótt fimmtudagsins 5. júní 2014, brotist inn í líkamsræktarstöðina Sporthúsið að Dalsmára 9-11 í Kópavogi, með því að brjóta þar rúðu á jarðhæð hússins og stolið þaðan um kr. 20.000,- í reiðufé úr sjóðsvél í afgreiðslu líkamsræktarstöðvarinnar.

(007-2014-32736)

VII.

með því að hafa, að morgni laugardagsins 19. júlí 2014, brotist inn í veitingastaðinn Bergson að Templarasundi 3 í Reykjavík, með því að brjóta rúðu í bakdyrahurð veitingastaðarins, og stolið þaðan kr. 24.000,- úr sjóðsvél veitingastaðarins.

(007-2014-42293)

VIII.

með því að hafa, að morgni miðvikudagsins 30. júlí 2014 í versluninni Vísi, Laugavegi 1, stolið söfnunarbauk sem innihélt um kr. 5.000,- í reiðufé.

(007-2014-44319)

IX.

Mmeð [sic] því að hafa, að morgni þriðjudagsins 5. ágúst 2014, í útibúi Íslandsbanka við Kirkjusand, stolið söfnunarbauk sem innihélt kr. 3.368,- í reiðufé.

(007-2014-45477)

Teljast brot ákærða varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði mætti ekki við þingfestingu málsins þrátt fyrir lögmæta birtingu ákæru þann 25. ágúst sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði ekki áður sætt refsingu.

Refsing ákærða er hæfilega ákveðin fangelsi í 90 daga. Að virtum atvikum máls og að teknu tilliti til hreins sakaferils ákærða, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Engan sakarkostnað leiddi af máli þessu.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, M-x-x K-x-x S-x-x, sæti fangelsi í 90 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

S-kvk-nf I-kvk-nf.